龍之劍成員都係一啲普通市民，最初都係一班唔識嘅網民，通過一個叫 QQ 嘅互聯網通訊工具而認識，最初由網名叫股海神鷹嘅網民先提議，之後有一個叫馬克周嘅網民見到和應，因為大家都對竊賊猖獗嘅現象都睇唔過眼，就聚埋一齊諗計捉小偷，馬克周喺 QQ 建立咗一個叫「龍之劍」嘅反扒隊，之後有幾十個網友加入，傾傾嚇就決定付諸行動，喺2005年11月21號開始咗第一次反扒行動，而且仲成功捉到個小偷。